钦定古今图书集成/明伦汇编/氏族典/第269卷 > 王汉之
## 钦定古今图书集成/明伦汇编/氏族典/第269卷 > 王汉之

按《宋史王汉之传》：“汉之字彦昭，衢州常山人。父介，举
制科，至秘阁校理。汉之进士甲科，调秀州司户参军，
知金华、渑池二县，为鸿胪丞，知直州，入为开封府推
官，历工、吏、礼三部员外郎。蔡京置讲议司，引为参详官，擢礼部侍郎，转户部，以显谟阁待制知瀛州，徙苏、
潭、洪三州，召拜兵部侍郎。奉使契丹，还，言其主不恤
民政，而掊克荒淫，亡可跂而待也。”徽宗悦，以知定州。
久之，徙江宁。方腊之乱，录奏报御捕功，加龙图阁直
学士，进延康殿学士，卒。